CELEX: 32008D0674
Language: lt
Date: 1218585600000
Title: 2008/674/EB: 2008 m. rugpjūčio 13 d. Komisijos sprendimas, kuriuo iš dalies keičiamas Sprendimas 2007/683/EB, patvirtinantis laukinių kiaulių populiacijos klasikinio kiaulių maro likvidavimo tam tikrose Vengrijos teritorijose planą (pranešta dokumentu Nr. C(2008) 4321)

15.8.2008   
            
            
               LT
            
            
               Europos Sąjungos oficialusis leidinys
            
            
               L 220/30
            
         
      KOMISIJOS SPRENDIMAS
   
   2008 m. rugpjūčio 13 d.
   kuriuo iš dalies keičiamas Sprendimas 2007/683/EB, patvirtinantis laukinių kiaulių populiacijos klasikinio kiaulių maro likvidavimo tam tikrose Vengrijos teritorijose planą
   (pranešta dokumentu Nr. C(2008) 4321)
   (Tekstas autentiškas tik vengrų kalba)
   (2008/674/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį,
   kadangi:
   
               (1)
            
            
               Komisijos sprendimu 2007/683/EB (2) patvirtintas 2007 m. liepos 11 d. Vengrijos pateiktas klasikinio kiaulių maro likvidavimo laukinių kiaulių populiacijoje tos valstybės narės vietovėse, nurodytose to sprendimo priede, planas.
            
         
               (2)
            
            
               Vengrija pranešė Komisijai apie naujausią klasikinio kiaulių maro raidą tarp laukinių kiaulių toje valstybėje narėje. Atsižvelgiant į turimą epidemiologinę informaciją klasikinio kiaulių maro likvidavimo laukinių kiaulių populiacijoje plane nustatytas priemones reikia pradėti taikyti kai kurioms Hevešo ir Boršodo-Abaujaus-Zemplėno medžių vietovėms.
            
         
               (3)
            
            
               Dėl Bendrijos teisės aktų aiškumo Sprendimo 2007/683/EB priedą reikėtų pakeisti šio sprendimo priedo tekstu.
            
         
               (4)
            
            
               Todėl Sprendimą 2007/683/EB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/683/EB priedas pakeičiamas šio sprendimo priedo tekstu.
   2 straipsnis
   Šis sprendimas skirtas Vengrijos Respublikai.
   
      Priimta Briuselyje, 2008 m. rugpjūčio 13 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 316, 2001 12 1, p. 5. Direktyva su paskutiniais pakeitimais, padarytais Komisijos sprendimu 2007/729/EB (OL L 294, 2007 11 13, p. 26).
   
      (2)  OL L 281, 2007 10 25, p. 27. Sprendimas su pakeitimais, padarytais Sprendimu 2008/159/EB (OL L 51, 2008 2 26, p. 21).
   
      PRIEDAS
      
         
            „PRIEDAS
            Vietovėse, kuriose turi būti įgyvendintas klasikinio kiaulių maro likvidavimo laukinių kiaulių populiacijoje planas
            Nogrado medės teritorija ir Pešto medės teritorija į šiaurę ir rytus nuo Dunojaus, į pietus nuo sienos su Slovakija, į vakarus nuo ribos su Nogrado mede ir į šiaurę nuo E71 greitkelio; Hevešo medės teritorija į rytus nuo ribos su Nogrado mede, į pietus ir vakarus nuo ribos su Boršodo-Abaujaus-Zemplėno mede ir į šiaurę nuo E71 greitkelio; ir Boršodo-Abaujaus-Zemplėno medės teritorija į pietus nuo sienos su Slovakija, į rytus nuo ribos su Hevešo mede, į šiaurę ir vakarus nuo E71 greitkelio, į pietus nuo pagrindinio kelio Nr. 37 (atkarpa tarp E71 greitkelio ir pagrindinio kelio Nr. 26) ir į vakarus nuo pagrindinio kelio Nr. 26.“